section_heading: Smrt
paragraph_text: Godine 1945., nakon dolaska partizana u Zagreb, sestra Blanda je radila u bolnici u Vinogradskoj, na dječjem odjelu, te je, između ostalog, sakrivala svoga rođaka Stjepana Hripka, koji je bio hrvatski časnik bez počinjenog zločina. Netko od osoblja bolnice prijavio je sestru Blandu OZNA-i, a OZNA sestru Blandu i njezinog rođaka Hripka 9. lipnja 1945. odvodi iz bolnice, zajedno sa s. Beatom, s dječjega odjela, na kojemu su bila sklonjena i dvojica ranjenika koji su odvedeni zajedno s njima.